BGT พุ่งแรง 27% ถลำลึกเข้าเขตซื้อ-เสี่ยงติด “แคชบาลานซ์” รอบใหม่ ระวังแรงเทขาย
BGT พุ่งแรง 27% ถลำลึกเข้าเขตซื้อ ฟากผลประกอบการขาดทุนเรื้อรัง-เสี่ยงติด Cash Balance รอบใหม่ แนะนักลงทุนระวังแรงเทขายทำกำไรออกมา
BGT พุ่งแรง 27% ถลำลึกเข้าเขตซื้อ ฟากผลประกอบการขาดทุนเรื้อรัง-เสี่ยงติด Cash Balance รอบใหม่ แนะนักลงทุนระวังแรงเทขายทำกำไรออกมา
19 เม.ย. 2565

ผู้สื่อข่าวรายงานว่า วันนี้ (19 เม.ย.65) ราคาหุ้นบริษัท บีจีที คอร์ปอเรชั่น จำกัด (มหาชน) หรือ BGT ณ เวลา 15.53 น. อยู่ที่ระดับ 3.04 บาท บวก 0.64 บาท หรือ 26.67% ด้วยมูลค่าซื้อขาย 238.31 ล้านบาท  โดยเป็นการปรับตัวขึ้นต่อเนื่องจากวานนี้(18 เม.ย.65) ปิดที่ระดับ 2.40 บาท หรือเพิ่มขึ้น 4.35% ทั้งนี้หากดูความเคลื่อนไหวของราคาหุ้น 2 วันทำการปรับตัวขึ้น 32.17%

อย่างไรก็ตามสำหรับราคาหุ้นปรับตัวขึ้นหากดูสัญญาณเทคนิคถือว่าเข้าเขตซื้อมากเกินไป ซึ่งอาจมีโอกาสโดนเทขายทำกำไรออกมา เนื่องจากราคาหุ้นขึ้นโดยสัญญาณเทคนิคไม่ใช้ปัจจัยพื้นฐาน เพราะหากดูข้อมูลข่าวสารยังไม่มีเข้ามาสนับสนุน ขณะที่ผลประกอบการยังคงขาดทุนเรื้อรังนับตั้งแต่ปี 2561 จนถึงปี 2564
 

ขณะเดียวกันด้วยราคาหุ้นที่ปรับตัวขึ้นร้อนแรงอย่างไม่มีเหตุผลเข้ามาสนับสนุนบนมูลค่าการซื้อขายที่หนาแน่นเกิน 100 ล้านบาทระหว่างวันอาจถูกเข้าข่ายมาตรการกำกับการซื้อขาย (สกัดหุ้นร้อน) ได้อีก หลังจากก่อนหน้าตลาดหลักทรัพย์แห่งประเทศไทย (ตลท.) ประกาศให้หลักทรัพย์ที่เข้าข่ายมาตรการกำกับการซื้อขาย โดยถูกระดับ 2 : ห้ามคำนวณวงเงินซื้อขาย และ Cash Balance ไปเมื่อช่วงเวลา 11 มี.ค. 2565 – 31 มี.ค. 2565 ที่ผ่านมา ดังนั้นเป็นไปได้ว่าราคาหุ้นปรับตัวแรงวันนี้คาดเสี่ยงเข้ามาตรการกำกับการซื้อขายรอบใหม่